15/12/2010 | Administración LocalMunicipal
Cariño
Comunicación en relación ao cumprimento da Lei 3/2007, do 9 de abril, de prevención e defensa contra os incendios forestais de Galicia

ANUNCIO Sendo descoñecidos os titulares ou os domicilios dos titulares das parcelas sobre as que se solicita o cumprimento da Lei 3/2007, do 9 de abril, de prevención e defensa contra os incendios forestais de Galicia, segundo dispón o artigo 59.5 da Lei 30/1992, do 26 de novembro de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de edictos do Concello, polo que se fai público para o coñecemento dos interesados a quen debe servir de notificación, informándolles do seguinte: RESOLUCIÓN DE ALCALDÍA Logo de ver os escritos achegados en relación á posible existencia de especies vexetais non permitidas nas parcelas sinaladas nos mesmos, o que incumpriría o sinalado na Lei 3/2007, do 9 de abril, de prevención e defensa contra os incendios forestais de Galicia. Tendo en conta o disposto na devandita Lei 3/2007, do 9 de abril, de prevención e defensa contra os incendios forestais de Galicia. Despois de emitir o informe xurídico, e dada a miña competencia, atribuída polo artigo 21 da lei 7/1985, do 2 de abril, reguladora das bases de réxime local, pola presente RESOLVO: PRIMEIRO.–Poñer en coñecemento dos propietarios das parcelas sinaladas no ANEXO I que, podendo estar as parcelas incumprindo o disposto na Lei 3/2007, do 9 de abril, de prevención e defensa contra os incendios forestais de Galicia, teñen a obriga de: A) Xestionar a biomasa vexetal nunha franxa de 100 metros arredor de calquera núcleo poboacional, edificación, urbanización, depósito de lixo, cámpings, instalacións recreativas, obras, parques e instalacións industriais, situadas a menos de 400 metros do monte, de acordo cos criterios para a xestión de biomasa estipulados nesta lei e na súa normativa de desenvolvemento. Ademais nos 50 metros desde a estrema da propiedade non poderá haber as especies sinaladas na disposición adicional terceira desta lei (piñeiros, mimosas, acacias, eucaliptos, queirugas, carqueixas, xestas, carpazas, piornos, fentos, silvas, toxos). B) Manter as parcelas situadas dentro do ámbito do núcleo rural e de solo urbano libres de repoboacións forestais das especies sinaladas na disposición adicional terceira desta lei (piñeiros, mimosas, acacias, eucaliptos, queirugas, carqueixas, xestas, carpazas, piornos, fentos, silvas, toxos). SEGUNDO.–Advertir aos propietarios das parcelas que de quedar verificada polos servizos municipais, que na parcela da súa propiedade existe algunha das especies mencionadas na disposición adicional terceira da referida Lei, estaría incumprindo a obriga transcrita nos parágrafos anteriores. En consecuencia procederase, ao abeiro do artigo 22 da Lei á incoación do procedemento previsto no que se lle ordenará a xestión da biomasa nos termos previstos no art 21.1. b) da Lei, concedéndolle un prazo de 15 días para a adecuación das parcelas ao sinalado no punto primeiro dende a recepción da notificación do acordo de incoación. Asi mesmo, de ser o caso, comunicaranse as actuacións practicadas á Xunta de Galicia, como órgano competente para a tramitación do pertinente expediente sancionador, toda vez que o incumprimento da obriga de xestionar a biomasa consonte o previsto no artigo 21.1. b) e da prohibición de repoboacións de prantacións en solo urbano e de núcleo rural, constitúe infracción en materia de incendios, ao abeiro do disposto na Lei 3/2007. TERCEIRO.–Dar conta da presente aos interesados. Relación de parcelas das que se descoñece o titular ou o domicilio: Os escritos nos que se solicita a aplicación da da Lei 3/2007, do 9 de abril, de prevención e defensa contra os incendios forestais de Galicia, a resolución de Alcaldía así como o informe xurídico atópase nos Servizos Técnicos do Concello de Cariño (Avda. La Paz, n.º 2, 15.360 Cariño). Cariño, 03 de decembro de 2010. O alcalde Asdo.: José Luís Armada Castro